на задълженията за докладване не води до прекомерна тежест, по-специално за малките оператори, включително за малките и средните предприятия (МСП).
 (22)
 За целите на разследването и прилагането е необходимо компетентните органи на държавите членки и Комисията да имат достъп до регистър на всички икономически оператори и на оператори на първите търговски обекти за продажба на дребно, които участват в търговията с тютюневи изделия, както и на обектите и машините, използвани от тях за производство, съхранение и обработка на продуктите им. Поради това всеки издател на идентификатори следва да създаде и да поддържа регистър, който съдържа идентификаторните кодове на посочените по-горе икономически оператори, оператори на първите търговски обекти за продажба на дребно, машини и обекти. Актуално копие на тези регистри заедно със съответната информация следва да бъдат предавани по електронен път посредством маршрутизатора до вторичното хранилище на данни и да се събират в общ за целия ЕС регистър.
 (23)
 Като се има предвид изискването, че системата за проследяване трябва да бъде независима от производителите и вносителите на тютюневи изделия и че тя трябва да се управлява от държавите членки, както е предвидено в член 8 от Протокола към РККТ на СЗО, следва да бъдат определени общи критерии за оценка на независимостта на всички трети страни, участващи в системата за проследяване (издатели на идентификатори, доставчици на услуги във връзка с хранилищата на данни и средства срещу подправяне). С цел да се гарантира непрекъснатото спазване на изискването за независимост, което е от решаващо значение за гарантиране и запазване на целостта на системата за проследяване, процедурите, уреждащи определянето на издатели на идентификатори и други независими доставчици, и наблюдението на спазването от тяхна страна на критериите за независимост, определени в настоящия регламент, следва периодично да бъдат преразглеждани от Комисията. Заключенията от преразглеждането следва да бъдат публикувани от Комисията и представляват част от доклада за прилагането на Директива 2014/40/ЕС, предвиден в член 28 от нея.
 (24)
 Защитата на личните данни, с които се борави в рамките на системата за проследяване, следва да бъде осигурена в съответствие с Директива 95/46/ЕО на Европейския парламент и на Съвета (5).
 (25)
 Следва да бъде възможно използването на международни стандарти за целите на доказване на изпълнението на някои технически изисквания, установени в настоящия регламент. Когато не е възможно да се докаже съответствие с международните стандарти, отговорността по доказването (с помощта на проверими средства) на това, че посочените изисквания са спазени, следва да се носи от лицата, на които са вменени задълженията.
 (26)
 Мерките, предвидени в настоящия регламент, са в съответствие със становището на комитета, посочен в член 25 от Директива 2014/40/ЕС,
 ПРИЕ НАСТОЯЩИЯ РЕГЛАМЕНТ:
 ГЛАВА I
 ПРЕДМЕТ И ОПРЕДЕЛЕНИЯ
 Член 1
 Предмет
 С настоящия регламент се определят техническите стандарти за създаването и работата на системата за проследяване, предвидена в член 15 от Директива 2014/40/ЕС.
 Член 2
 Определения
 За целите на настоящия регламент, в допълнение към определенията, посочени в член 2 от Директива 2014/40/ЕС, се прилагат следните определения:
 1)
 „уникален идентификатор“ означава буквено-цифров код, позволяващ идентификацията на потребителска опаковка или на големи опаковки на тютюневи изделия;
 2)
 „икономически оператор“ означава всяко физическо